

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2020.gada 26.martā Nr. 152 (protokols Nr.6, 23.p.)

**Par nekustamā īpašuma nodokļa samaksas termiņiem 2020. gadā**

Priekuļu novada dome izskata jautājumu par nekustamā īpašuma nodokļa samaksas termiņiem 2020.gadā un konstatē:

1. Pamatojoties un Ministru kabineta 2020.gada 12.marta rīkojumu Nr.103 ”Par ārkārtējās situācijas izsludināšanu” visā valsts teritorijā izsludināta ārkārtēja situācija;
2. Pašvaldība nenodrošina iedzīvotājiem iespēju nodokļa nomaksai skaidrā naudā pašvaldības kasēs.
3. Likuma “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” 4. pantu, kas paredz, ka pašvaldībām 2020. gadā ir tiesības noteikt citus nekustamā īpašuma nodokļa samaksas termiņus, kas atšķiras no likumā “Par nekustamā īpašuma nodokli” noteiktajiem, tos pārceļot uz vēlāku laiku 2020. gada ietvaros.
4. Likuma „Par pašvaldībām” 21. panta pirmās daļas 2. punkts nosaka, ka dome var izskatīt jebkuru jautājumu, kas ir attiecīgās pašvaldības pārziņā.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 2.punktu, likuma “Par valsts apdraudējuma un tā seku novēršanas un pārvarēšanas pasākumiem sakarā ar COVID-19 izplatību” 4.p., , Finanšu komitejas 2020.gada 23.marta lēmumu (protokols Nr. 4), Priekuļu novada dome, atklāti balsojot: PAR –12 (Elīna Stapulone, Aivars Tīdemanis, Sarmīte Orehova, Aivars Kalnietis, Juris Sukaruks, Arnis Melbārdis, Jānis Mičulis, Baiba Karlsberga, Mārīte Raudziņa, Normunds Kažoks, Ināra Roce, Dace Kalniņa), PRET –nav, ATTURAS –nav, Priekuļu novada dome **nolemj**:

1. Pārcelt nekustamā īpašuma nodokļa 2020.gada pirmā un otrā maksājuma termiņu līdz 2020.gada 15. augustam un trešā un ceturtā maksājuma termiņu līdz 2020.gada 15. novembrim.
2. Atbildīgā par lēmuma izpildi - nodokļu speciāliste I. Eberharde.
3. Kontrole par lēmuma izpildi - Finanšu un grāmatvedības nodaļas vadītāja I. Rumba.

Domes priekšsēdētāja (paraksts) Elīna Stapulone